3. 10. 89 De Europæiske Fællesskabers Tidende Nr. C 250/5 
II 
(Forberedende retsakter) 
KOMMISSIONEN 
Udkast til Rådets forordning (EØF) om ændring af forordning (EØF) nr. 1056/72 om indberet­
ning til Kommissionen om planlagte investeringer af interesse for Fællesskabet inden for jord­
olie-, naturgas- og elektricitetssektorerne 
KOM(89) 335 endelig udg. 
(Forelagt af Kommissionen den 20. juli 1989) 
(89/C 250/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 213, 
under henvisning til udkast fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Oprettelsen af et indre energimarked udgør en integre­
rende del af målsætningerne for virkeliggørelsen af det 
indre marked som nedfældet i Den Europæiske Fælles 
Akt, der trådte i kraft den 1. juli 1987; 
Kommissionens rapport af 2. maj 1988 om det indre 
energimarked blev godkendt af Rådet (energiministrene) 
den 8. november 1988; 
Rådet bekræftede endvidere på sit møde den 8. no­
vember 1988, at oprettelsen af det indre energimarked 
bør: 
— udgøre et væsentligt skridt i retning af sikringen af 
Fællesskabets energiforsyning 
— lette en øget samhandel mellem medlemsstaterne på 
energiområdet 
— styrke solidariteten mellem medlemsstaterne 
samt at det indre energimarked ligeledes afhænger af 
udviklingen af effektive infrastrukturer på energiom­
rådet; 
ved at se den planlagte investeringsudvikling inden for 
Fællesskabet under ét bliver det nemmere at tilvejebringe 
den nødvendige koordination på området; virkeliggørelsen af det indre energimarked kræver, at de 
fremtidige investeringer medvirker til at sikre en optimal 
fordeling af de disponible ressourcer set i en fællesskabs­
sammenhæng, hvilket kan blive til gavn for forbrugerne i 
Fællesskabet; 
Kommissionen må være i stand til at underrette de øvrige 
berørte medlemsstater om en hvilken som helst planlagt 
investering, der kan være af interesse for Fællesskabet, så 
det bliver muligt at foretage den koordination, der er 
nødvendig for at tilvejebringe indbyrdes sammenhæng 
mellem de investeringer, der foretages i forbindelse med 
skabelsen af det indre energimarked; 
med henblik herpå bør planlagte investeringer af denne 
art være Kommissionen bekendt allerede fra gennemfør-
lighedsundersøgelsesf asen; 
Rådets forordning (EØF) nr. 1056/72 (>), ændret ved 
forordning (EØF) nr. 1215/76 (2), bør ændres for at 
sikre, at disse målsætninger opfyldes — 
UDSTEDT FØLGENDE FORORDNING: 
Artikel 1 
I forordning (EØF) nr. 1056/72 foretages følgende 
ændringer: 
1) Artikel 1, stk. 1 og 2, affattes således: 
»1. Medlemsstaterne indberetter omgående til 
Kommissionen de i medfør af stk. 2 indhentede 
oplysninger om de i bilaget nævnte investeringsplaner 
med henblik på fremstilling, transport, oplagring og 
distribution af kulbrinter eller elektrisk energi. 
Medlemsstaterne knytter kommentarer til disse indbe­
retninger, navnlig om, hvilken national interesse og 
interesse for Fællesskabet den planlagte investering 
efter deres opfattelse repræsenterer. 
O EFT nr. L 120 af 25. 5. 1972, s. 7. 
O EFT nr. L 140 af 28. 5. 1976, s. 1. 
Nr. C 250/6 De Europæiske Fællesskabers Tidende 3. 10. 89 
2. Til opfyldelse af den i stk. 1 fastsatte forpligtelse 
pålægges det de berørte personer og virksomheder 
straks ved gennemførlighedsundersøgelsesfasens 
afslutning at indberette de i stk. 1 nævnte investe­
ringsplaner til den medlemsstat, på hvis område 
planerne påtænkes gennemført.« 
2) I artikel 2, stk. 1, ændres »For så vidt angår planlagte 
investeringer eller investeringsprojekter under opfø­
relse skal de i artikel 1 nævnte indberetninger inde­
holde ...« til »De i artikel 1 nævnte indberetninger 
skal indeholde ...«. 
3) Følgende artikel indsættes som artikel 2a: 
»Artikel 2a 
Straks efter at have modtaget den i artikel 1 omhand­
lede indberetning meddeler Kommissionen den til de 
øvrige medlemsstater, således at de inden for en 
måned kan fremsætte deres bemærkninger om fælles-
skabsaspekterne ved investeringsplanen, navnlig om, 
hvorvidt der findes eller planlægges eventuelle alter­
native løsninger til den planlagte investering.« 
4) Artikel 3 og 4 affattes således: 
»Artikel 3 
Kommissionen forelægger hvert år Rådet en rapport 
med en oversigt over, hvilke oplysninger der er 
indhentet i henhold til denne forordning, samt en vurdering af de fremlagte investeringsplaners interesse 
for Fællesskabet, specielt deres indvirkning på 
udbuds- og efterspørgelsessituationen på det indre 
energimarked. 
Artikel 4 
1. De oplysninger, der indgives i henhold til denne 
forordning, er fortrolige. 
2. Personer, der har medvirket ved indsamlingen af 
de i denne forordning nævnte oplysninger, eller til 
hvem de er stilet, er forpligtet til ikke at videregive 
data om enkeltpersoner eller enkeltvirksomheder eller 
alle andre oplysninger af individuel karakter, som de 
har fået kendskab til under udøvelsen af deres 
opgaver eller i forbindelse hermed. 
3. De i henhold til denne forordning indgivne 
oplysningers fortrolige karakter er ikke til hinder for 
offentliggørelse af almindelige oplysninger eller af 
oversigter, der har en sådan form, at oplysninger om 
personer eller virksomheder ikke kan individuali­
seres.« 
Artikel 2 
Denne forordning træder i kraft den 1. januar 1990. 
Denne forordning er bindende i alle enkeltheder og 
gælder umiddelbart i hver medlemsstat.